Hurá!!! Po prázdninách sme opäť v školských laviciach. Hodiny techniky však naši žiaci trávia nielen v triedach, ale najmä v modernej a perfektne vybavenej školskej dielni ,ale aj na našom školskom pozemku. Žiaci sa tu zapájajú do rôznych prác, v rámci ktorých ošetrujú zeleň v okolí školy, zbierajú dopestované plody ovocia a zeleniny. Na políčkach sa nám podarilo vypestovať cviklu, petržlen, mrkvu, kaleráb, cibuľu , v lete dorastali postupne šaláty, cukety, patizóny, vo fóliovníku nám krásne narástli chutné papriky, paradajky, pálivé papričky a dokonca tu pestujeme aj dva banánovníky. V blízkosti fóliovníka máme malé jahodovisko, kde sa nám urodili prvé voňavé jahody. Veľmi krásne nám zakvitli dve lúky –Lednická a Strakonická, sú naozaj úžasné, plné nádherných cínií, nevädzí, vlčích makov a iných lúčnych kvetov. Deti zbierajú krásne a zdravé jabĺčka ,ktoré využívame na pečenie chutných koláčov, v mesiaci október ich začneme odšťavovať a tiež sušiť , aby sme získali zdravé maškrty . Úspešne sme si odpestovali vlastné kríky ríbezlí, josty a arónie. Nechýbajú tu ani malé kríčky čučoriedok. V bylinkových skalkách nám rozvoniavajú rôzne liečivé bylinky – šalvia, medovka, rozmarín, mäta, nechtík lekársky, materina dúška- žiaci sa ich naučia najmä spoznávať a zároveň aj využívať ich liečivé účinky. Stále je čo robiť a najdôležitejšie je , že naše deti práca na záhrade baví a napĺňa. Pripájame aj zopár aktuálnych fotografií- posúďte sami
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.